அந்தவகையில், வீதிப் போக்குவரத்துப் பாதுகாப்பு தொடர்பில் வீதிப் போக்குவரத்துச் சட்டத்திற்குச் சகல வீதிப் பாவனையாளர்களும் மதிப்பளிப்பதோடு அவற்றைத் தவறாது பின்பற்றவும் வேண்டும். வீதிப் பாதுகாப்பு தொடர்பில் சிறுவர்கள், பாடசாலை மாணவர்கள், வளர்ந்தவர்கள் மற்றும் முதியோர் தொடர்ச்சியாக அறிவூட்டப்படுவது அவசியமாகும். அதுமாத்திரமன்றி வீதி விபத்துக்களைக் குறைக்க அரசாங்கத்தினால் முன்னெடுக்கப்படும் திட்டங்களுக்கு சகலரும் அரசியல் வேறுபாடுகளுக்கப்பால் ஒத்துழைப்பு நல்க முன்வர வேண்டியதும் காலத்தின் தேவையாகும்.